Diari Oficial de la Generalitat Valenciana


Sumari del DOGV 4454, del 06-03-2003 (2003/2586)

Notificació a Asociación de Derechos y Deberes de los Positivos y Víctimas del Sida ADDEPOS i altres. Diversos expedients.
--------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2586


Organisme emissor
:   Agència Estatal d'Administració Tributària. Delegació de Navarra

Tipus de document
:   Anunci

Notificació a Asociación de Derechos y Deberes de los Positivos y Víctimas del Sida ADDEPOS i altres. Diversos expedients. [2003/M2586]
  
Mitjançant este edicte, i ja que els deutors compresos en la relació que a continuació s'inserta, no s'han trobat als domicilis que figuren en els registres de l'administració tributària o s'han al·legat diferents causes per a no rebre les notificacions per les persones que la legislació autoritza per a fer-se'n càrrec, se'ls fa saber que:
  
Es notifica als deutors, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que no havent-se pagat el deute de referència en el termini d'ingrés en període voluntari, de conformitat amb l'establit en l'article 127 de la Llei General Tributària, l'òrgan competent més amunt indicat ha acordat:
  
En ús de les facultats que em conferixen els articles 100 i 106 del Reglament General de Recaptació, liquide el recàrrec de constrenyiment pel 20% de l'import del deute pendent, i dicte provisió de constrenyiment perquè es procedisca executivament contra el patrimoni o les garanties dels deutors, si no es fa l'ingrés en els terminis indicats en l'article 108 del reglament esmentat.
  
Recursos
  
Recurs de reposició davant l'òrgan que ha dictat la provisió de constrenyiment, en el termini de 15 dies, a comptar des del dia següent al del rebut d'esta notificació o reclamació economicoadministrativa, davant el tribunal competent de la dita jurisdicció, en el mateix termini, sense que puguen alternar-se ambdós recursos.
  
Motius d'impugnació
  
El procediment de constrenyiment podrà impugnar-se pels següents motius (article 138.1 de la Llei General Tributària i article 99.1 del Reglament General de Recaptació):
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'esta.
  
- Defecte formal en el títol expedit per a l'execució.
  
Suspensió del procediment
  
El procediment de constrenyiment, encara que s'interpose recurs, solament se suspendrà en els termes i les condicions que indica l'article 101 del Reglament General de Recaptació (RD 1.684/1990, de 20 de desembre),
  
 Sol·licitud d'ajornament
  
D'acord amb l'establit en l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà a la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament
  
A l'entitat que presta el servici de caixa de la delegació administració de l'AEAT.
  
Interessos de demora
  
Les quantitats que es deuen, exclòs el recàrrec de constrenyiment, produiran interessos de demora des del dia següent al del venciment del deute en període voluntari fins a la data del seu ingrés. El tipus d'interés es fixarà d'acord amb l'establit en els articles 58 de la Llei General Tributària i el 36 de la Llei General Pressupostària, segons es tracte de deutes tributaris o no tributaris respectivament.
  
Costes
  
En cas de produir-se costes en el procediment, l'administració repercutirà el seu import al deutor, d'acord amb l'establit en els articles 153 i 157 del Reglament General de Recaptació.
  
Terminis per a efectuar l'ingrés
  
(Art. 108 del Reglament General de Recaptació)
  
a) Rebuda la notificació entre els dies 1 i 15 de cada mes, fins el 20 del dit mes, o hàbil immediat posterior.
  
b) Rebuda la notificació entre els dies 16 i últim de cada mes, fins el 5 del mes següent, o hàbil immediat posterior.
  
Personació de l'interessat
  
S'avisa al deutor que pot comparéixer, per ell mateix o mitjançant un representant, en l'expedient executiu que se'l seguix. Transcorreguts huit dies des de la publicació del present anunci sense personar-se l'interessat, se'l tindrà per notificat de totes les successives diligències fins que finalitze la substanciació del procediment, sense perjuí del dret que té a comparéixer.